Държавен вестник, бр. 62, 2022 г., стр. 172

СТР.  172	
Д Ъ Р Ж А В Е Н  В Е С Т Н И К 	
БРОЙ  62
2. два пъти в годината извършва анализ на 
адекватността на контролната зона, съответно 
за предстоящия летен и зимен сезон, като 
взема предвид общоевропейски сценарии в 
съответствие с общоевропейската годишна 
лятна и зимна прогноза за адекватност на 
производството;
3. актуализира своите анализи на аде­
кватността на контролната зона, ако установи 
предполагаема промяна в разполагаемостта 
на модули за производство на електрическа 
енергия, в оценките за товарите, оценките за 
производството от възобновяеми енергийни 
източници, или междузоновата преносна спо­
собност, които могат съществено да повлияят 
на очакваната адекватност.
(3) Операторът на електропреносната 
мрежа извършва анализ на адекватността на 
контролната зона за ден напред и в рамките 
на деня, като:
1. извършва анализ на адекватността на 
контролната зона за времевите интервали „ден 
напред“ и „в рамките на деня“ въз основа на:
а) търговските графици;
б) прогнозирания товар;
в) прогнозираното производство от възобно­
вяеми източници;
г) резервите на активна мощност; 
д) възможностите на контролната зона за 
внасяне и изнасяне в съответствие с между­
зоновата преносна способност;
е) възможностите на модулите за произ­
водство на електрическа енергия и тяхното 
състояние на разполагаемост;
ж) възможностите на потребяващите съо­
ръжения, при които реакцията на потребле­
нието е в съответствие с техните състояния 
на разполагаемост;
2. извършва оценка на:
а) минималното ниво на внос и макси­
малното ниво на износ, които не нарушават 
адекватността на неговата контролна зона;
б) очакваната продължителност на по­
тенциално възникване на неизпълнение на 
задължителните показатели за адекватност;
в) количеството енергия, което не е предос­
тавено поради възникване на неизпълнение на 
задължителните показатели за адекватност;
3. уведомява комисията и министъра на 
енергетиката, когато в резултат на анализа от 
т. 1 се установи, че не е изпълнено изискване­
то за адекватност, като представя анализ на 
причините и предлага действия за смекчаване 
на последиците.
(4) Операторът на електропреносната мрежа 
предоставя на координатора за регионална­
та сигурност информацията, необходима за 
извършването на оценките на регионалната 
адекватност, включително:
1. очаквания сумарен товар и разполагае­
мите ресурси за реакция на потреблението;
2. разполагаемостта на модулите за про­
изводство на електрическа енергия;
3. границите, осигуряващи експлоатаци­
онна сигурност.“
§ 53. Членове 82, 83, 84 и 85 се отменят.
§ 54. В глава пета наименованието на 
раздел III се изменя така: 
„Раздел III 
Планиране, разпределяне и съставяне на го­
дишни графици за разполагаемост. Графици 
за производство на електрическа енергия“.
§ 55. В глава пета, раздел III се създават 
чл. 85а, 85б, 85в и 85г:
„Чл. 85а. Предварителното планиране на 
годишните разполагаемости и на годишните 
престои на модулите, доставящи електрическа 
енергия, се извършват по следната процедура:
1. до 30 юни на текущата година опера­
торът на електропреносната мрежа изпраща 
напомнителни писма до всички ползватели на 
електропреносната мрежа, доставящи електри­
ческа енергия, във връзка със задълженията 
им, произтичащи по т. 2;
2. всички ползватели на електропреносна­
та мрежа, доставящи електрическа енергия, 
изпращат на оператора на електропреносната 
мрежа до 1-ви август на текущата година 
обосновани първоначални предложения за 
ремонтни програми през следващата година, 
които включват:
а) диспечерско наименование на модул;
б) декларирана мощност на модул;
в) продължителност на планирания ремонт;
г) предпочитан период на провеждане на 
ремонта и допустими размествания;
3. освен информацията по т. 2 производи­
телите на ВЕЦ с инсталирана мощност, по-
голяма от 40 MW, изпращат на оператора на 
електропреносната мрежа и информация за:
а) прогнозите за хидроложката обезпеченост, 
наличните и очакваните водни количес­т­-
ва във водоемите;
б) техническите ограничения при каскадна 
работа на ВЕЦ;
в) спазването на изискванията за комплекс­
но използване на водите;
4. по критерий за максимална надеждност 
и равномерна месечна адекватност опера­
торът на електропреносната мрежа съставя 
предварителна програма за разполагаемост 
и предварителна програма за престоите на 
производствените модули на основата на на­-
п­равените обосновани предложения по т. 2 и 3, 
като отчита изискванията на:
а) прогнозното потребление в страната;
б) дългосрочните договори за покупка/
продажба на електрическа енергия;
в) необходимите резерви за регулиране на 
честотата и обменните мощности;
5. операторът на електропреносната мрежа 
представя на ползвателите на електропренос­
ната мрежа, доставящи електрическа енергия, 
предварителната програма за разполагаемост 
и предварителната програма за планирани 
престои до 15 септември на текущата кален­
дарна година;